Hej Bolius

Vi skal til at lave træterrasse ved vores nybyggede hus. Vi har ikke uanede penge, så vi har kigget på brunimprægneret fyrretræ, termowood og rød Balau - ubehandlet hårdttræ

Hvilket af disse produkter vil i anbefale, når vi går efter længst levetid?

Mvh.  
 Vivi


Træterrasse - hvilke brædder skal vi vælge når det skal være pænt, holdbart og ikke koste for meget?
Hej Vivi

Terrassebrædder i hårdttræ er mere robuste end fyrretræ. Men fælles for alle typer er, at kvaliteten har stor betydning for holdbarheden. Så ”billigt” hårdttræ kan sagtens nedbrydes hurtigere end fyrretræ i god kvalitet.  
 Jeg kan derfor sige, at de foreslåede typer alle kan være gode, hvis kvaliteten er i top.  
 Det er desuden vigtigt, at typen af strøer passer til den valgte type brædder og ligeledes i en god kvalitet.  
 Få gode tips om holdbarhed, valg af brædder, strøopbygning og meget mere i håndbogen ”TRÆ 74 – Træterrasser”. Lån den på biblioteket eller køb den her: <https://www.traeinfo.dk/produkt/trae-74-traeterrasser-samt-tagterrasser/>  
 Held og lykke med projektet  

